stanford-oval/wikipedia huggingface dataset:
Kristinusko Unkarissa
Historia > Osana kommunistista blokkia

Saksa miehitti Unkarin toisen maailmansodan aikana vuonna 1944. Toisen maailmansodan jälkeen Unkarista tuli osa kommunistista blokkia ja Neuvostoliitto tukahdutti ankarasti vuonna 1956 tapahtuneen kapinan.
Kommunistisen halinnon painostuksen ja lisääntyneen valvonnan ohella kysymys uskonnonopetuksesta muodostui keskeiseksi ongelmaksi hallituksen ja protestanttisten kirkkojen välillä. Uskonnonopetusta pidettiin marxilais-leninistisen teorian mukaan erittäin epätoivottuna. Protestanttiset kirkot joutuivat ristiriitoihin valtiovallan kanssa etenkin sen jälkeen, kun kirkkokuntien aiemmin ylläpitämät koulut siirrettiin valtion haltuun.
Historia > Osana kommunistista blokkia > Unkarin kansannousu

Unkarin kansannousu kosketi osaltaan kommunistisen valtiovallan ja kirkon suhteita. Kansannousun aikana roomalaiskatolisen kirkon piispa József Mindszenty vangittiin ja syytettiin maanpetoksesta. Useita vuosia vankeudessa veittänyt piispa vapautettiin vastarintaliikkeen toimesta. Neuvostoliiton tukahdutettua kapina väkivaltaisesti piispa joutui etsimään turvapaikkaa Yhdysvaltain lähetystöstä. Kun piispa kuitenkin kieltäytyi eroamasta virastaan, johti se Unkarin hallituksen sekä kirkon ja Vatikaanin väliseen selkkaukseen. Piispa Mindszentystä muodostui etenkin Itä-Eurooppan roomalaiskatolisille uskonsankarin esikuva.
Myös luterilainen piispa Lajos Ordass syrjäytettiin virastaan ja tuomittiin kommunistien toimesta. Kansannousun jälkeen myös hänet palautettiin virkaansa, mutta hallituksen painostuksen myötä hiippakunnan johto erotti Ordassin jälleen virastaan.
Historia > Osana kommunistista blokkia > Yhteistyösuhteiden rakentaminen kommunisteihin

Luterilainen kirkko päätyi katolisten menettelytavasta poiketen etsimään sovintoa kommunistisen hallinnon kanssa. Tämä asenne korostui kun Ordassin seuraajaksi valittu Zoltán Káldy yhtyi näkemykseen ja lupasi virkaan astuttuaan tehdä parhaansa kirkon ja valtion suhteiden kehittämiseksi.
Vatikaanin ja Kremlin suhteet alkoivat 1960-luvun kuluessa nopeasti lämmetä. Tähän vaikutti erityisesti uuden paavin Johannes XXIII:n omaksuma asenne. Paavi julisti yhteishenkeä ja katsoi, että kommunismi sisälsi myös myönteisiä piirteitä ja kommunistien kanssa tuli elää rauhassa ja sovussa.
Pyrkimys kommunistien hallitusvallan ja kirkon myönteiseen yhteiseen yhteistyöhön haki muotoaan myös Unkarin luterilaisen kirkon voimakkaasti markkinoimassa diakonian teologiassa. Diankonian teologialla haluttii osoittaa kirkon myönteistä asenntoitumista sosialistisen yhteiskunnan rakentamiseen kristillisten arvojen phjalta. Yhteistyöpyrkimykset ilmenivät siinä, että reformoidun ja luterilaisen kirkon piispat Tibor Bartha ja Zoltán Káldy osallistuiva näkyvästi politiikkaan toimien kansantasavallan parlamentin jäseninä.
Kirkkojenväliset järjestöt

Unkarin ekumeeniseen neuvostoon kuuluvat tärkeimmät protestanttiset ja ortodoksiset kirkot. Katolinen kirkko on neuvoston liitännäisjäsen. Unkarin evankelinen liitto on yhteydessä WEA:an.
Kristinusko Mainessa

Tämä artikkeli kertoo kristinuskosta Mainen osavaltiossa Yhdysvalloissa. Vuoden 2014 väestötutkimuksen mukaan kristinusko on Mainen suurin uskonto. 60 prosenttia Mainen väestöstä kuuluu kristillisiin kirkkoihin.
Tunnustuskunnat

Väestötutkimuksen mukaan suurin kristinuskon suuntaus on protestantismi: evankelista protestantismia tunnustaa 14 prosenttia väestöstä. Päälinjan protestantismia tunnustaa 21 prosenttia väestöstä. Mustaan kirkkoon kuuluu 2 prosenttia väestöstä.
Katoliseen kirkkoon kuuluu 21 prosenttia väestöstä.
Yhdysvalloissa kristillisiin kirkkoihin lasketaan kuuluvaksi myös mormonit ja Jehovan todistajat. Mormoneihin kuuluu 2 prosenttia väestöstä ja Jehovan todistajiin alle prosentti väestöstä.
| Yhteisö | Perinne | Perhe | Seurakunnat | Kannattajat |
| --- | --- | --- | --- | --- |
| Katolinen kirkko Yhdysvalloissa | Katolinen kirkko | Katoliset kirkot | 129 | 219 233 |
| Tunnustuskuntiin kuulumattomat seurakunnat | Evankelikalismi | Muut | 210 | 45 364 |
| Yhdistynyt metodistikirkko | Päälinja |  Metodismi | 151 | 19 686 |
| United Church of Christ | Päälinja |  Kongregationalismi | 145 | 15 926 |
| American Baptist Churches in the USA | Päälinja | Baptismi | 136 | 14 503 |
| Myöhempien Aikojen Pyhien Jeesuksen Kristuksen Kirkko | Myöhempien aikojen pyhät | Mormonismi | 26 | 10 958 |
Historia

Ranskalaiset nousivat 1604 maihin nykyisen Mainen alueella. Munkit aloittivat samana vuonna lähetystyön alkuperäisväestön parissa.
Berdytšivin piiri

| Berdytšivin piiri Берди́чівський район |
| --- | --- |
 Piirin sijainti Žytomyrin alueen kartalla
 Lippu:  Vaakuna
 Koordinaatit: 49.8929°N, 28.5912°E 
Valtio:   Ukraina
Alue:  Žytomyrin alue
Perustettu:  1923, laajennettu 17.7.2020
Hallinto:  
 – hallinnollinen keskus:  Berdytšiv (73 999 as., 2021)
Pinta-ala  ():  3 014,0 km²
Väkiluku (2021 (arvio)):  159 164
Aikavyöhyke:  UTC+2
– kesäaika:  UTC+3
Berdytšivin piiri (ukr. Берди́чівський район, Berdytšivskyi raion) on hallinnollinen piiri Ukrainan pohjoisosassa Žytomyrin alueella. Berdytšivin piirin naapurina on pohjoisessa Žytomyrin piiri, idässä Kiovan alue (Bila Tserkvan piiri) ja
etelässä Vinnytsjan alue (H’milnykin js Vinnytsjan piirit). Piirin hallinnollinen keskus on Berdytšiv (73 999 as., 2021).
Berdytšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Berdytšivin piirin pinta-alaksi tuli 3 014,0 neliökilometriä.
Ukrainan tilastokeskus arvioi Berdytšivin piirin väkiluvuksi 159 164 (1.1.2021). Kaupunkilaisiksi luokiteltiin 60,8 prosenttia piirin asukkaista (96 741 as.), eli kahden kaupungin (Andrušivka ja Berdytšiv) ja neljän kaupunkityyppisen taajaman väestö.
Berdytšivin piiri ennen heinäkuun 2020 alueuudistusta.
Aiheesta muualla

Kuvia tai muita tiedostoja aiheesta Berdytšivin piiri Wikimedia Commonsissa
Žytomyrska oblast (tietosanakirjan Isrorija mist i sil Ukrajinskoji RSR 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista) (ukrainaksi) (ukrssr.com.ua)
Dennis Wilcock

Dennis Wilcock oli englantilaisen heavy metal -yhtye Iron Maidenin laulaja vuosina 1976-1977.
Teatraalinen lavaesiintyjä Wilcock lauloi Iron Maidenin konserteissa punaisen tähden tapainen kasvomaalaus oikean silmänsä ympärillä. Hänen lavashownsa eräs numero oli "viiltää" omat suupielensä halki miekalla ja purskauttaa tekoverta poskiin piilotetuista kapseleista.
Vuonna 1977 Wilcock aiheutti käytöksellään useiden Iron Maidenin jäsenten eron yhtyeestä. Hän savusti muun muassa kitaristi Dave Murrayn Iron Maidenistä varsin pikkumaisella syyllä: Wilcock ei pitänyt Murrayn tyttöystävästä.
Dennis Wilcockin lyhytaikainen Iron Maiden -pesti loppui keväällä 1977 hänen ilmoitettua eräänä iltana ennen konserttia, ettei häntä kiinnostanut jatkaa yhtyeen laulajana.
Berezan (saari)

Berezan
Berezan kaukaa nähtynä
| --- | --- |
Sijainti:  Hersonin alue  Ukraina
Korkein kohta:  20
Pinta-ala:  0,24 km²
muokkaa - muokkaa wikitekstiä - muokkaa Wikidataa
Berezan (ukr. Березань) on saari Ukrainassa Dnepr- ja Etelä-Bug-jokien jokisuulahdessa. Se kuuluu hallinnollisesti Mykolajivin alueeseen.
Saaren pinta-ala on noin 30 hehtaaria, se on 890 metriä pitkä ja leveimmillään 485 metriä. Saari on 4–6 metriä, eteläosistaan enimmillään 20 metriä merenpinnan yläpuolella.
Berezan, taustalla näkyy luutnantti Pjotr Šmidtin muistomerkki.
Historia

Nykyiselle Berezanin saarelle perustettiin 600-luvulla eaa. antiikin kreikkalainen kauppa-asema Borysthenes, joka myöhemmin siirrrettiin manterereelle Olbian kaupungiksi tai tuli sen alaisuuteen. Tuohon aikaan saari oli niemi. Kiovan Rusin aikoina saarella oli slaavilainen asutuskeskus. Berezan oli aikoinaan pysähdyspaikka viikinkien idäntiellä.
Saari on ollut paitsi matkailukohde, myös pysyvä arkeologinen keskus, joka on vetänyt puoleensa arkeologeja, geologeja ja maantieteilijöitä. Berezanilla ei ole pysyvää ihmisasutusta. Se sijaitsee kahdeksan kilometrin päässä Otšakivin kaupungista. Elokuussa 1968 saarelle pystytettiin siellä vuonna 1906 ammutun luutnantti Pjotr Šmidtin muistolle omistettu obeliski. Muistomerkki on pysynyt Berezanin saaren symbolina kuntonsa heikkenemisestä huolimatta.
Tapani Kilpeläinen

Tapani Kilpeläinen (s. 1974, Kuopio) on suomalainen suomentaja ja tietokirjailija. Hän on suomentanut muun muassa Julian Bagginin, Gilles Deleuzen, Michel Foucault'n, Alexandre Kojèven, Julien Offray de La Mettrien, Michel Onfrayn, Leopold von Sacher-Masochin ja Miguel de Unamunon teoksia. Hän työskentelee niin & näin -kirjasarjan päätoimittajana.
Kilpeläisen tietokirja Itsemurhan filosofia julkaistiin vuonna 2012.
Teokset

Tapani Kilpeläinen (toim.): Kääntökirja. Kirjoituksia kääntämisen filosofiasta.  Tampere:  niin & näin -kirjat, 2007.  ISBN 978-952-5503-23-4
Itsemurhan filosofia.  niin & näin-kirjat, 2012.  ISBN 978-952-5503-68-5
Silmät ilman kasvoja: kauhu filosofiana.  Tampere:  niin & näin -kirjat, 2015.  ISBN 978-952-5503-87-6
Aiheesta muualla

Luettelo Tapani Kilpeläisen kontribuutioista niin & näin -lehteen ja niin & näin -kirjasarjaan niin & näin -lehden sivuilla.
Róbert Remiáš

Remiášin kuolinpaikalle pystytetty muistomerkki.
Róbert Remiáš (22. toukokuuta 1970 Bratislava, Tšekkoslovakia – 29. huhtikuuta 1996 Bratislava, Slovakia) oli slovakialainen poliisi ja yrittäjä, joka kuoli kun hänen autonsa räjähti Slovakian pääkaupungissa Bratislavassa huhtikuussa 1996. Tapauksen uskotaan yleisesti liittyneen noin vuosi aikaisemmin tapahtuneeseen Michal Kováč nuoremman kaappaukseen, jonka tutkinnassa Remiáš oli kuolinhetkellään osallisena. Ketään ei kuitenkaan ole tuomittu tapahtumista.
Tausta

Slovakia oli itsenäistynyt Tšekkoslovakiasta vuonna 1993. Uuden maan pääministeri Vladimír Mečiar sekä presidentti Michal Kováč ajautuivat nopeasti konfliktiin, jonka uskotaan olleen syynä presidentin pojan, Michal Kováč nuoremman kaappaukseen vuonna 1995. Kaappauksesta epäiltiin yleisesti pääministerille uskollista Slovakian tiedustelupalvelua (SIS) ja tapauksen tutkinta oli vuonna 1996 käynnissä. Kaappauksen aikaan SIS:tä jo eronnut Róbert Remiáš toimi yhteyshenkilönä kaappausta tutkineiden poliisien, sekä toisen entisen SIS:n työntekijän, Oskar Fegyveresin välillä.
Syyskuussa 1995 Fegyeveres oli tunnustanut osallistuneensa tietämättään Kováč nuoremman kaappaukseen, minkä jälkeen hän pakeni ulkomaille Remiášin avustuksella. Remiáš vieraili Fegyeveresin luona noin kerran viikossa aina kuolemaansa saakka. SIS:n tiedetään salakuunnelleen Remiášin puhelinta ja häntä varjostettiin kuolinpäivänään.
Tapahtumat

Remiášin ajama auto räjähti maanantaina 29. huhtikuuta kello 22:15 lähellä Devínská- ja Karloveská-teiden risteystä Bratislavan Karlova Vesin kaupunginosassa. Remiáš kuoli räjähdyksessä. Tutkinnoissaan Slovakian poliisi piti todennäköisimpänä räjäytyksen aiheuttajana noin 150-200 grammaa räjähdysaineita.
Tutkinta

Räjähdystä alettiin tutkia murhana. Kuitenkin jo maaliskuussa 1998 Mečiar armahti Kováč nuoremman kaappauksesta sekä Remiášin murhasta syytetyt henkilöt, hänen toimiessaan hetken Slovakian väliaikaisena presidenttinä. Tutkintoja kuitenkin jatkettiin opposition syrjäytettyä Mečiar syksyn 1998 parlamenttivaaleissa.
Vuonna 1999 Remiášin murhasta syytettiin Jozef Roháčija ja Imrich Oláhia. Vuonna 2002 Bratislavan poliisi syytti SIS:n entistä johtajaa Ivan Lexaa Remiášin murhan tilaamisesta Miroslav Sýkoralta, joka tunnettiin yhtenä Bratislavan mafiapäälliköistä. Syytetyistä Roháč on myöhemmin tuomittu elinkautiseen vankeusrangaistukseen Unkarissa, kun taas Olách ja Sýkora ovat kuolleet. Bratislavan syyttäjänvirasto ilmoitti luopuvansa rikossyytteistäsyyskuussa 2006.
Mečiarin HZDS-puolue on useaan kertaan väittänyt Remiášin kuoleman olleen tapaturma. Lexan asianajajan Ján Cuperin mukaan räjähdyksen syy oli Remiášin auton polttoainejärjestelmässä ilmennyt mekaaninen vika. Elokuussa 1996 valmistuneen tutkinnan mukaan tämä oli käytännössä mahdotonta.
Slovakian parlamentti äänesti 5. huhtikuuta 2017 Mečiarin armahdusten peruuttamisen puolesta, minkä perustuslakituomioistuin vahvisti 31. toukokuuta. Tätä ennen Slovakian poliisi oli avannut murhatutkinnan uudelleen vuonna 2016. Tutkinta on vuonna 2024 vielä käynnissä.
Muistaminen

Remiášin äiti, Anna Remiášová valittiin Slovakian parlamenttiin vuoden 2020 vaaleissa Tavalliset ihmiset -puolueen listalta. Hän on useasti syyttänyt pääministeri Mečiaria poikansa kuolemasta.
Nykyään Remiášin kuolinpaikalla on Fero Guldanin ja Jano Kodoňin valmistama kuusimetrinen risti. Samalla paikalla pidetään Remiášin kuoleman vuosipäivinä muistotilaisuus.
Mariana Čengel Solčanskán vuonna 2017 valmistunut elokuva Únos kertoo osittain Remiášin kuolemasta. Elokuva vaikutti osaltaan murhatutkinnan uudelleenavaamiseen.
Aiheesta muualla

Helsingin sanomien artikkeli vuodelta 1996
Pertti Kilkki

Pertti Ilmari Kilkki (8. lokakuuta 1932 Mikkeli – 25. heinäkuuta 2001) oli suomalainen eversti ja sotakirjailija.
Elämäkerta

Kilkki kävi kadettikoulun vuosina 1954–1956. Hän palveli kouluttajana vuosina 1956–1957 Hämeen ratsujääkäripataljoonassa ja 1957–1961 Reserviupseerikoulussa. Hän palveli Karjalan prikaatissa komppanianpäällikkönä 1962–1963 ja toimistoupseerina ja -päällikkönä sotahistorianlaitoksella 1965–1973. Kilkki oli Karjalan jääkäripataljoonan komentaja 1973–1977 ja Kaakkois-Suomen sotilasläänin esikunnan osastopäällikkönä 1977–1979. Hän toimi Karjalan Prikaatin komentajana 1980–1983.
Kilkki on kirjoittanut useita sotahistoriallisia tutkimuksia. Hän sai Suomen kulttuurirahaston apurahan vuonna 1978 ja 1983.
Ylennykset: vänrikki 1954, luutnantti 1957, yliluutnantti 1959, kapteeni 1963, majuri 1968, everstiluutnantti 1973, eversti 1980.
Teoksia

Hämeen ratsurykmentti – Hämeen ratsujääkäripataljoona 1917–1967 ; tekijät Martti Santavuori, Aapo Savolainen, Pertti Kilkki. Ratsumieskilta, Lahti 1967
Karjalan kaartin rykmentti, 1918–1939. Karjalan kaartin-prikaatin kilta, Kouvola 1985
Suomen ratsuväen historia 2. osa, Ratsuväki Suomen sodissa 1939–1944 ; tekijät Pertti Kilkki (Talvisota ja sotien välinen aika), Heikki Pohjanpää (Jatkosota). Sotatieteen laitoksen julkaisuja 28. Uudenmaan rakuunarykmentin säätiö, Helsinki 1991
Valo Nihtilä – päämajan eversti ; muistelmien pohjalta elämäkerraksi kirjoittanut Pertti Kilkki. WSOY 1994
Sama kaiku on askelten : Sotainvalidien veljesliiton Kymen piiri ry. 1945–1995. Sotainvalidien veljesliitto, Kymen piiri, Kotka 1995
Kymen sotainvalidipiirin huoltosäätiö 1955–1995 : Veljeskodit Kurri ja Sepänmäki. Kymen sotainvalidipiirin huoltosäätiö, Lappeenranta 1995
Tunnus yhteinen: aate veljeyden : Sotainvalidien veljesliiton Haminan-Vehkalahden osasto 1944–1994. Haminan-Vehkalahden sotainvalidit, Hamina 1996
"Muistakaa, heille kallis on maa..." : Piikkirykmentti Kannaksella 1944. Otava 1998
Hangosta Petsamoon : rajajääkärijoukot sodassa 1941–1944. Otava 1999
Toimitustöitä

Suomen puolustusvoimat ; toim. Vilho Tervasmäki, Pertti Kilkki, Sampo Ahto. Sotahistoriallisen tutkimuslaitoksen julkaisuja 12. WSOY 1971, 2. täyd. painos 1973
Kastelholma – Kuusisto – Raasepori ; toimituskunta Markus Palokangas ym. ; teksti Martti Santavuori ja Pertti Kilkki ; käännökset ruotsiksi Gustav Öhqu. Sotasokeat, Helsinki 1972, lisäpainos 1976
Hämeen linna. Sotasokeat, Helsinki 1973, lisäpainos 1979
Suomalainen upseerikoulutus 200 vuotta 1779–1979 ; julk.: Jääkäriliitto r.y. ym. ; toim. Pertti Kilkki ; kuv. Sampo Ahto ; kirj. Tauno Kuosa, T. V. Viljanen, Pertti Kilkki. Jääkäriliitto, Helsinki 1978
Kaaderimuistoja : 40. kadettikurssi 40 vuotta 1996 ; toimittanut Pertti Kilkki. 40. kadettikurssi, Kerava 1996
Valkealan veteraanikirja : muistelmia sotarintamilta 1939–1945 ; koonnut ja toimittanut Pertti Kilkki. Valkealan kunta, Valkeala 1999
John Berger (hiihtäjä)

| Mitalit> Maa:   Ruotsi.Miesten maastohiihto. Olympialaiset  | Mitalit> Maa:   Ruotsi.Miesten maastohiihto. Olympialaiset  | Mitalit> Maa:   Ruotsi.Miesten maastohiihto. Olympialaiset  | Maa:   Ruotsi> Miesten maastohiihto. |
| --- | --- | --- | --- |
|  Pronssia | Garmisch-Partenkirchen 1936 | 4×10 km |  |
John Berger (31. heinäkuuta 1909 – 12. tammikuuta 2002) oli ruotsalainen hiihtäjä. Hän kilpaili 1930-luvulla ja saavutti pronssia vuoden 1936 olympialaisissa 4 × 10 kilometrin viestissä. Samana vuonna hän voitti Jokkmokks IK:n joukkueen avausosuuden hiihtäjänä Ruotsin-mestaruuden viestissä. Henkilökohtaisia Ruotsin-mestaruuksia hän ei voittanut.
Kurt Berger

Kurt Volmar Berger (1898–1977) oli Valtion Lentokonetehtaan pääkonstruktööri, koulutukseltaan lentokoneinsinööri.
K. V. Bergerin isä oli kirkkoherra Arnold Berger ja äiti Fanny Berger. Hän kirjoitti ylioppilaaksi Helsingin uudesta yhteiskoulusta vuonna 1916, aloitti TKK:n koneinsinööriosaston sähkötekniikan opinnot saman vuoden syksynä, mutta liittyi vapaaehtoisena Helsingin Jääkäriprikaatiin.
Vuonna 1918 Berger kävi Saksassa Libaussa Ilmavoimien lento-oppilaana vesikoneohjaajakoulutuksessa, mutta Saksan hävittyä ensimmäisen maailmansodan koulutus jäi kesken. Berger sai myöhemmin kansainvälisen siviilien ohjaajatodistuksen vuonna 1921.
Berger opiskeli lentokoneinsinööriksi syksystä 1919 lähtien East London Collegessa, valmistumispäivän ollessa 5. syyskuuta 1922. Hänet nimitettiin Ilmavoimien esikunnan insinööriksi 1. marraskuuta 1922 Santahaminaan, ja vähän myöhemmin pääkonstruktööriksi 1. maaliskuuta 1924.
Berger suunnitteli muun muassa I.V.L. C.24 ja C.25, I.V.L. D 26 Haukka I ja VL D 27 Haukka II sekä VL Sääski ja VL Kotka -lentokoneet.
Suunnittelemiensa lentokoneiden lisäksi Berger osallistui Ilmavoimien hävittäjähankintoihin 1920-luvun lopulla ja 1930-luvun alussa muun muassa Tšekkoslovakiassa, Isossa-Britanniassa, Italiassa ja Ranskassa.
Berger erotettiin tehtävistään Valtion lentokonetehtaan puhdistuksien takia vuonna 1933 ja hän jatkoi alalla Lentoasema I:n ja Lentorykmentti 2:n konetarkastajana valvoen muun muassa talvisodan jälkeen Brewstereiden kokoonpanoa Ruotsissa, huoltopäällikkönä ja Ilmavoimien esikunnan toimistoinsinöörinä sekä yksityisenä yrittäjänä sotien jälkeen.
Berezivka

| Berezivka (Березівка) |
| --- | --- |
 vaakuna
 Berezivka
 Koordinaatit: 47.2016°N, 30.9086°E 
Valtio:  Ukraina
Alue:  Odessan alue
Piiri:  Berezivkan piiri
Perustettu:  1802
Kaupungiksi:  1968
Pinta-ala  ():  
 – Kokonaispinta-ala:  5,94 km²
Väkiluku (2021):  9 527
Infobox OKVirheellinen NIMI-arvo: 
Berezivka (ukr. Березівка; ven. Березовка, Berezovka) on kaupunki Odessan alueella Etelä-Ukrainassa, 83 kilometriä aluekeskus Odessasta pohjoiseen. Berezivka on maaseutuvaltaisen Berezivkan piirin (106 490 as., 2021) hallinnollinen keskus. Kaupungin asukasluvuksi arvioitiin 9 527 (2021).
Katunäkymä Berezivkasta (2008).
Kaupungintalo.
Berezivkan panoraamaa, ote.
Aiheesta muualla

Kuvia tai muita tiedostoja aiheesta Berezivka Wikimedia Commonsissa
| --- | --- |
Auktoriteettitunnisteet :  Encyclopedia of Modern Ukraine
5451 Plato

| 5451 Plato |
| --- | --- |
 4598 P-L 
Löytäminen
Löytäjät:  C. J. van Houten,  I. van Houten-Groeneveld,  T. Gehrels
Löytöaika:  24. syyskuuta 1960
Kiertoradan ominaisuudet
Keskietäisyys Auringosta:  2,53 AU
Pienin etäisyys Auringosta:  2,17 AU
Suurin etäisyys Auringosta:  2,89 AU
Eksentrisyys:  0,143
Kiertoaika Auringon ympäri:  1472 päivää 4,03 vuotta
Inklinaatio:  1,76°
Fyysiset ominaisuudet
Läpimitta:  4–9 km
Pyörähdysaika:  ? h
Absoluuttinen kirkkaus:  14,2
5451 Plato on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä antiikin kreikkalaisen filosofin, Platonin mukaan. Ennen nimeämistään tämä asteroidi tunnettiin tunnuksella 4598 P-L. Koska Platon absoluuttinen magnitudi (H) on 14,2, sen läpimitta on todennäköisesti välillä 4–9 kilometriä. Tätä päävyöhykkeen asteroidia ei pidä sekoittaa transneptuniseen kohteeseen 134340 Pluto.
Waldemar Berger

Waldemar Berger (s. 5. marraskuuta 1939) on entinen itävaltalainen pikajuoksija.
Berger voitti Itävallan mestaruuden 100 metrin juoksussa vuosina 1959, 1961 ja 1963.
Patrik Berger

| 0 | 1 | 2 |
| --- | --- | --- |

Henkilötiedot
Syntymäaika: 10. marraskuuta 1973 (ikä 51)
Syntymäpaikka: Praha, Tšekkoslovakia
Pelipaikka: vasen laitalinkki
Pituus: 185 senttimetriä
Junioriseurat
1989–1991: Sparta Praha
Seurat
| Vuodet | Seura | O (M) |
| 1991–1995 1995–1996 1996–2003 2003–2005 2005–2008 2006–2007 2008–2010 Ura | Slavia Praha Dortmund Liverpool Portsmouth Aston Villa → Stoke (laina) Sparta Praha | 90 (24) 25 (4) 149 (28) 52 (7) 29 (2) 7 (0) 23 (6) 375 (71) |
Maajoukkue
| 1993 1994–2001 | Tšekkoslovakia Tšekki | 2 (0) 42 (18) |
 Seurajoukkueuran tilastot kattavat vain kansalliset sarjat.
Patrik Berger (s. 10. marraskuuta 1973 Praha, Tšekkoslovakia) on tšekkiläinen entinen jalkapalloilija. 185 senttimetriä pitkän Bergerin pelipaikka oli vasen laitalinkki. Hän pelasi urallaan kotimaansa lisäksi Saksassa ja Englannissa. Pisimpään hän edusti englantilaista Liverpoolia. Berger lopetti peliuransa vuonna 2010.
Berger aloitti jalkapallon Sparta Prahassa, mutta solmi ensimmäisen ammattilaissopimuksensa paikalliskilpailija Slavian kanssa vuonna 1991. Vuonna 1995 Ottmar Hitzfeld hankki hänet Saksaan, Borussia Dortmundiin, 500 000 punnan siirtokorvausta vastaan. Dortmund voitti Saksan-mestaruuden ja Supercupin, mutta Berger sai peliminuutteja lähinnä vaihtopelaajana. Seuraavana kesänä Liverpool kiinnostui Bergeristä hänen onnistuttuaan hyvin EM-kisoissa, joissa hän teki muun muassa maalin rangaistuspotkusta loppuottelussa. Elokuussa 1996 siirto varmistui ja Liverpool maksoi Dortmundille 3,25 miljoonaa puntaa.
Englannin Valioliigassa Berger teki ensiesiintymisensä 7. syyskuuta ottelussa Southamptonia vastaan. Berger pelasi hyvin alusta lähtien, ja hänet valittiin liigan syyskuun parhaaksi pelaajaksi. Toisella kaudella Berger sai vähemmän vastuuta, ja hän ajautui riitoihin valmentaja Roy Evansin kanssa. Evans kritisoi Bergeriä huonoksi joukkuepelaajaksi ja ilmoitti julkisesti haluavansa myydä hänet Bergerin kieltäydyttyä vaihtopelaajan roolista Boltonia vastaan pelatussa ottelussa maaliskuussa 1998. Bergerin agentti kertoi medialle, että Benfica, Roma ja nimeämättömät espanjalaisseurat olivat kiinnostuneita hankkimaan Bergerin. Gérard Houllierin nimitys Liverpoolin uudeksi valmentajaksi sai kuitenkin Bergerin pysymään seurassa. Houllierin ensimmäisellä kaudella Berger oli jälleen Liverpoolin runkopelaajia. Seuraavalla kaudella loukkaantuminen marraskuussa 2000 vei ison osan kaudesta, mutta Berger palasi kentille maaliskuussa 2001. Loukkaantumiset kuitenkin jatkuivat, mikä vähensi Bergerin peliaikaa. Tämä taas johti päätökseen jättää Liverpool, kun sopimus seuran kanssa kesällä 2003 päättyi.
Entinen jalkapalloilija Jan Berger on Bergerin setä.